title: Joged Jaruh
text: Jogédé buin nyawat dibucu kelod kauh. Jani I Konci ngibing. I Konci, bebotoh ceweké ené, mekelo dadi tanggun raos di désa duaning ia nelahang pamelin carikné anggona ngulurin mitran-mitranné cewek kafe ulih dauh tukad. Di tengah kalangané, I Konci sing kimudan melitang kamben jogédé. I Konci sing ampatan melitang kambenné padidi. Jogédé tan kimudan negak di pabinanné I Konci. Liman I Konciné grapa-grepe ngabag kené ngabag keto. Anaké mabalih makocotan, kalangané magejeran.